section_heading: Vilenjaci
paragraph_text: Nakon odbijanja napada iz Dol Guldura i potpunog uništenja neprijatelljske sile uz pomoć Galadrielina prstena krajem Rata za Prsten, vilenjaci Lothlóriena naposljetku su Mrkodol očistili od svih zlih stvorenja. Thranduil i Celeborn su se nakon toga sastali u središtu šume i preimenovali je u Eryn Lasgalen, ili Zelenšumu, te je podijelili u nekoliko posjeda. Thranduilovo kraljevstvo ostalo je u sjevernom dijelu šume, od sjeverne granice do planina u središtu šume, a Celeborn je proširio Lothlórien na južne dijelove nekadašnjeg Mrkodola i nazvao ga Istočnim Lorienom. Središnji dio šume dodijeljen je ljudima koji su vjerojatno polagano širili svoje područje utjecaja kako su vilenjaci napuštali svoje postojbine i odlazili na zapad.